**บทคัดย่อ**

**กิจกรรมในโครงการรณรงค์ป้องกันและแก้ไขปัญหายาเสพติด TO BE NUMBER ONE จังหวัดเพชรบูรณ์**

**กิจกรรมที่ 1 รับคณะกรรมการลงพื้นที่อำเภอ และชมรม เพื่อเก็บคะแนนการประกวดกิจกรรมในโครงการ TO BE NUMBER ONE ระดับประเทศ ประจำปี 2565**

 วันที่ 20 – 22 มิถุนายน 2565 นายชัชวาลย์ เบญจสิริวงศ์ รองผู้ว่าราชการจังหวัดเพชรบูรณ์ พร้อมด้วยหัวหน้าส่วนราชการ นายอำเภอ สาธารณสุขอำเภอ และเครือข่ายอำเภอ ชมรม TO BE NUMBER ONE ร่วมต้อนรับคณะกรรมการตัดสินการประกวดอำเภอ และชมรม TO BE NUMBER ONE ระดับประเทศ ประจำปี 2565 นำทีมโดย ประธานคณะอนุกรรมการ นายภูมา ธรรมกุล หัวหน้าผู้ตรวจราชการกระทรวงแรงงาน และนายวีรวัฒน์ เต็งอำนวย ข้าราชการบำนาญ อดีตรองเลขาธิการคณะกรรมการป้องกันและปราบปรามยาเสพติด โดยออกตรวจเยี่ยมและประเมินการปฏิบัติงานจริงของอำเภอ และชมรมฯ พื้นที่จังหวัดเพชรบูรณ์ ลงพื้นที่เพื่อเก็บคะแนน จำนวน 8 แห่ง ได้แก่ อำเภอ TO BE NUMBER ONE อำเภอหล่มเก่า ชมรม TO BE NUMBER ONE ชุมชนบ้านนายม ชุมชนประดู่งาม โรงเรียนวังโป่งศึกษา โรงเรียนวังพิกุลพิทยาคม โรงเรียนดงขุยวิทยาคม วิทยาลัยเทคนิคเพชรบูรณ์ และสถานพินิจและคุ้มครองเด็กและเยาวชนจังหวัดเพชรบูรณ์ หลังจากการประเมินรอบพื้นที่ ทางคณะกรรมการจะนำคะแนนดังกล่าว ไปรวมกับการประเมินผลระดับประเทศในงานมหกรรมรวมพล TO BE NUMBER ONE ระหว่างวันที่ 29 – 31 กรกฎาคม 2565 ณ อาคารอิมแพ็ค ฟอรั่ม เมืองทองธานี จังหวัดนนทบุรี ต่อไป ทั้งนี้ขอขอบคุณผู้อำนวยการโรงพยาบาล และสาธารณสุขอำเภอ และผู้ที่เกี่ยวข้อง ทุกท่าน ที่ให้การสนับสนุนการต้อนรับคณะกรรมการ รวมถึงให้ความร่วมมือในการตอบข้อซักถามของคณะกรรมการเป็นอย่างดี

**กิจกรรมที่ 2 กิจกรรมรณรงค์ปลุกจิตสำนึกสร้างกระแสนิยมเพื่อการป้องกันและแก้ไขปัญหายาเสพติด ในบุคลากรสาธารณสุขสู่ความเป็นหนึ่งโดยไม่พึ่งยาเสพติด เนื่องในวัน (๒๖ มิถุนายน วันต่อต้าน ยาเสพติดโลก) ประจำปีงบประมาณ 2565**

 วันที่ 24 มิถุนายน 2565 กลุ่มงานส่งเสริมสุขภาพ สำนักงานสาธารณสุขจังหวัดเพชรบูรณ์ จัดกิจกรรมรณรงค์ปลุกจิตสำนึกสร้างกระแสนิยมเพื่อการป้องกันและแก้ไขปัญหายาเสพติดในบุคลากรสาธารณสุขสู่ความเป็นหนึ่งโดยไม่พึ่งยาเสพติด เนื่องในวัน (๒๖ มิถุนายน วันต่อต้านยาเสพติดโลก) ประจำปี 2565 เพื่อรณรงค์ประชาสัมพันธ์การป้องกันและแก้ไขปัญหายาเสพติดในสำนักงานสาธารณสุขจังหวัดเพชรบูรณ์ และให้บุคลากรสาธารณสุขเป็นแบบอย่างที่ดีในการไม่ยุ่งเกี่ยวกับยาเสพติด การจัดกิจกรรมจัดขึ้นภายใต้กรอบแนวคิด “สังคมไทยปลอดภัยจากยาเสพติด”

**กิจกรรมที่ 3 แจ้งการลงพื้นที่เพื่อเก็บคะแนนการประกวดกิจกรรมในโครงการ TO BE NUMBER ONE ระดับประเทศ ประเภทจังหวัด TO BE NUMBER ONE ในกลุ่มรักษามาตรฐานพร้อมเป็นต้นแบบ ระดับเพชร ปีที่ 2 ประจำปี 2565**

 กรมสุขภาพจิต ได้แจ้งการติดตามประเมินผลการดำเนินงานจังหวัด TO BE NUMBER ONE ระดับพื้นที่ โดยจังหวัดเพชรบูรณ์ซึ่งอยู่ในกลุ่มรักษามาตรฐานพร้อมเป็นต้นแบบระดับเพชร ได้รับการคัดเลือกผ่านเข้าสู่การประกวดระดับประเทศ ประจำปี 2565 ในประเภทจังหวัด TO BE NUMBER ONE ระดับเพชร โดยมีคณะอนุกรรมการตัดสินการประกวดกำหนดลงพื้นที่ตรวจเยี่ยมการปฏิบัติงาน และเก็บคะแนนการประกวดกิจกรรมในโครงการ TO BE NUMBER ONE ของจังหวัดเพชรบูรณ์ รอบที่ 1 ในวันศุกร์ที่ 8 กรกฎาคม 2565 คะแนนการตรวจเยี่ยมในพื้นที่ จำนวน 40 คะแนน และจะนำคะแนนดังกล่าว ไปรวมกับการประเมินผลระดับประเทศในงานมหกรรมรวมพล TO BE NUMBER ONE ระหว่างวันที่ 29 – 31 กรกฎาคม 2565 ณ อาคารอิมแพ็ค ฟอรั่ม เมืองทองธานี จังหวัดนนทบุรี ต่อไป โดยมีกำหนดออกตรวจเยี่ยมและประเมินการปฏิบัติงานจริงจังหวัดเพชรบูรณ์ และแนวทางการประกวด ดังนี้

 **กำหนดการลงพื้นที่ วันศุกร์ที่ 8 กรกฎาคม 2565**

 เวลา 09.30 - 10.00 น. - ลงทะเบียนผู้เข้าร่วมกิจกรรม

 เวลา 10.00 – 11.00 น. - เตรียมความพร้อม ซักซ้อมการนำเสนอผลการดำเนินงานจังหวัด TO BE NUMBER ONE จังหวัดเพชรบูรณ์

 เวลา 11.00 – 12.00 น. - ตรวจเยี่ยมเครือข่ายชมรม TO BE NUMBER ONE ที่มาร่วมจัดบูธนิทรรศการ

 - พักรับประทานอาหารกลางวัน

 เวลา 13.00 – 14.00 น. - คณะกรรมการตรวจเยี่ยม จังหวัด TO BE NUMBER ONE จังหวัดเพชรบูรณ์

 (เกณฑ์ที่ใช้ : รักษามาตรฐานพร้อมเป็นต้นแบบระดับเพชร ปีที่ 2)

 - กล่าวต้อนรับ โดย นายชัชวาลย์ เบญจสิริวงศ์ รองผู้ว่าราชการจังหวัดเพชรบูรณ์

 - นำเสนอผลการดำเนินงาน

 โดย นายชัชวาลย์ เบญจสิริวงศ์ รองผู้ว่าราชการจังหวัดเพชรบูรณ์

 นายแพทย์กมล กัญญาประสิทธิ์ นายแพทย์สาธารณสุขจังหวัดเพชรบูรณ์ เวลา 14.00 – 16.30 น. - คณะกรรมการเดินทางกลับ กทม โดยรถตู้

ข้อพิจารณา

เพื่อให้การดำเนินงานเป็นไปด้วยความเรียบร้อย บรรลุวัตถุประสงค์ จึงขอความร่วมมือ ดังนี้

1. ขอความอนุเคราะห์สาธารณสุขอำเภอหล่มเก่า และสาธารณสุขอำเภอเมืองเพชรบูรณ์ให้การสนับสนุนเจ้าหน้าที่ในการเตรียมความพร้อมจัดนิทรรศประเภทอำเภอ TO BE NUMBER ONE และ ชมรม TO BE NUMBER ONE ชุมชนบ้านนายม โดยติดตั้งบูธนิทรรศการ ได้ตั้งแต่วันที่ 7 กรกฎาคม 2565 ณ ลานอเนกประสงค์ อาคารเพชรบุระ สำนักงานสาธารณสุขจังหวัดเพชรบูรณ์

2. ขอเชิญผู้แทนอำเภอ TO BE NUMBER ONE อำเภอละ 1 - 2 ท่าน ในการร่วมต้อนรับคณะกรรมรับคณะกรรมการ และตอบข้อซักถาม (ถ้ามี) ในวันศุกร์ที่ 8 กรกฎาคม 2565 ตั้งแต่เวลา 13.00 น. เป็นต้นไป ณ ห้องประชุมพ่อขุนผาเมือง สำนักงานสาธารณสุขจังหวัดเพชรบูรณ์

จึงเรียนมาเพื่อโปรดพิจารณา และดำเนินการในส่วนที่เกี่ยวข้องต่อไป................................................................

มติที่ประชุม.........................................................................................................................................................